**DĖL ŠILALĖS RAJONO SAVIVALDYBĖS ADMINISTRACIJOS DIREKTORIAUS 2020 M. KOVO 18 D. ĮSAKYMO NR.DĮV-254 „DĖL VISUOMENĖS SVEIKATOS PRIEMONIŲ, SIEKIANT VALDYTI COVID-19 LIGĄ (KORONAVIRUSO INFEKCIJĄ) ŠILALĖS RAJONE“ PAKEITIMO**

2020 m. kovo 20 d. Nr. DĮV-263

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, atsižvelgdamas į Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. kovo 18 d. sprendimą Nr. V-438 „Dėl bendradarbiavimo su savivaldybių visuomenės sveikatos biurais“:

1. P a p i l d a u Šilalės rajono savivaldybės administracijos direktoriaus 2020 m. kovo 18 d. įsakymą Nr. DĮV-254 „Dėl visuomenės sveikatos priemonių, siekiant valdyti COVID-19 (koronaviruso infekciją)“ 1.4 papunkčiu:

„1.4. vykdyti Nacionalinio visuomenės sveikatos centro prie Sveikatos apsaugos ministerijos Tauragės departamento Šilalės skyriaus pavedimus ir dalyvauti:

1.4.1. apklausiant asmenis, turėjusius sąlytį su ligoniais, sergančiais COVID-19 liga (koronaviruso infekcija), ar asmenimis, įtariamais, kad serga COVID-19 liga (koronaviruso infekcija), bei taikant kitas atvejo valdymo priemones pagal Nacionalinės visuomenės sveikatos centro prie Sveikatos apsaugos ministerijos nurodymus (informacijos rinkimas ir teikimas telefonu bei raštu);

1.4.2. informuojant asmenis, kad nesilaikant Lietuvos Respublikos civilinės saugos įstatymo bei Lietuvos Respublikos žmonių užkrečiamųjų ligų profilaktikos ir kontrolės įstatymo reikalavimų, gali būti taikoma atsakomybė teisės aktų nustatyta tvarka;

1.4.3. informuojant visuomenę dėl COVID-19 ligos (koronaviruso infekcijos) plitimo prevencijos priemonių taikymo, remiantis informacija, pateikta Lietuvos Respublikos sveikatos apsaugos ministerijos internetiniame puslapyje;

1.4.4. vykdant Lietuvos Respublikos sienos medicininę – karantininę kontrolę dėl COVID-19 ligos (koronaviruso infekcijos) sienos kirtimo punktuose, nurodytuose Lietuvos Respublikos Vyriausybės 2020 m. kovo 14 d. nutarime Nr. 207 „Dėl karantino Lietuvos Respublikos teritorijoje paskelbimo“.

2. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt) .

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Valdemaras Jasevičius